የአዲስ አበባ ዩኒቨርሲቲ የማህበረሰብ ሬድዮ ስርጭት ሊጀምር ነው
አዲስ አበባ መስከረም 14/2006 ( ዋኢማ ) – የአዲስ አበባ ዩኒቨርሲቲ የማህበረሰብ ሬድዮ ስርጭት ሊጀምር እንደሆነ የኢትዮጵያ ብሮድካስት ባለስልጣን አስታወቀ።የባለስልጣኑ የህዝብ ግንኙነት ማስተባበሪያ ሃላፊ አቶ ወርቅነህ ጣፋ ለዋልታ እንደገለጹት ዩኒቨርሲው ስርጭቱን ለመጀመር የሚያስችለውን ፍቃድ ወስዷል።ዩኒቨርሲቲው ስርጭቱን የሚያካሂደው በኤፍ ኤም 99 ነጥብ 4 እንደሆነም አቶ ወርቅነህ አክለው ተናግረዋል።ከሁለት እስከ ሶስት ወራት ውስጥ ዩኒቨርሰቲው የማህበረሰብ ሬድዮ ስርጭቱን ይጀምራል ተብሎ እንደሚጠበቅም ነው የጠቆሙት።የኢትዮጵያ ብሮድካስት ባለስልጣን በተለያዩ አካባቢዎች ላሉ የማህበረሰብ ሬድዮ ሰራተኞችና አመራሮች የአቅም ግንባታ ድጋፍ እየሰጠ እንደሚገኝም አስታወቀዋል።የኢትዮጵያ ብሮድካስት ባለስልጣን እስከ አሁን ለ17 የማሀበረሰብ ሬድዮች ፍቃድ መስጠቱን ዋልታ ኢንፎርሜሽን ማዕከል ዘግቧል።